## Opisi delavnic za boljše odločanje

## Nemščina z zajcem Hansom za predšolske otroke v sodelovanju Goethe-Instituta Ljubljana

Otroci bodo srečali zajca Hansa, spoznali drug drugega, se naučili barve, nekaj številk ter sadja in zelenjave. Vse skupaj skozi igro in petje.

## Delavnica nemščine Goethe-Instituta Ljubljana za osnovnošolce

Če DER, DIE, DAS zmede tudi tebe, potem imaš sedaj priložnost, da to izboljšaš.

Kaj imajo skupnega Afrika, Brasilien in Benzin? Ne veš, potem pridi na delavnico Goethejevega inštituta.

## Delavnica  nemščine  Goethe-Instituta Ljubljana za gimnazijce

Ali pri besedi Rock pomisliš le na glasbo? Če je tvoj odgovor da, te vabimo na delavnico Goethejevega inštituta.

Najbrž poznaš izraze v nemščini kot so Lederhose, Regenmantel ipd…

Veš tudi kaj vse pomenijo? Veliko besed ima namreč več pomenov.  Kaj še pomenijo te besede, izveš na delavnici.

Poleg tega pa boš na delavnici spoznal tudi zanimive fraze kot na primer: *eine Katze im Sack kaufen*

## Robotika, Jan Pivk

Senzorji in upravljanje lego robota: Na delavnici bomo spoznali, kaj so senzorji in kako se uporabljajo v kombinaciji z lego robotom. Spoznali bomo programsko okolje ev3 in sestavili par programov, s katerimi bomo krmilili robota.

## Gibalna igralnica za 5-6 letne - OD SEMENA DO AVTOMOBILA

A, ne to pa ne bo držalo. Od semena do rastline! Kako pa nastane seme? Tako, da se dve celici združita. Saj tudi človek nastane z združitvijo dveh celic. Ja, celica je osnovni gradbeni element vseh živih organizmov.

Kaj če za nekaj trenutkov postanemo celica? Se razširimo, ko vdihnemo in skrčimo, ko izdihnemo. Oh, poglej, lahko se raztezamo in krčimo v različne smeri. Na poti srečamo druge celice in se z njimi povezujemo. Iz majhnega zrastemo v veliko.V velikega dinozvra. V veliko ribo. V veliko vilo. V velikega viteza. V velike sanje, polne drobnih nagajivosti.

Potrebujete udobna oblačila in copate!

Igralnico bosta usmerjali priznani ustvarjalki na področju sodobnega plesa Andreja Rauch Podržavnik in Tina Valentan.

## Delavnica ustvarjalnega giba -VSI ZA ENEGA, EDEN ZA VSE

Pri kemičnem procesu fotosinteze opazimo, kako je na svetu lepo poskrbljeno za izmenjavo življenjsko pomembnih elementov med rastlinami in človekom. Življenjska rast je zasnovana po vzorcu izmeničnega dajanja in sprejemanja. Dinamiko izmenjave bomo prenesli v odnose med nas v prostoru in si z gibom podajali ideje, oblike, skrivnosti in presenečenja. Približali se bomo lastnemu vdihu in izdihu ter bistvo svojega bivanja v tistem trenutku poenostavili na sprejemanje kisika in oddajanje ogljikovega dioksida, s pozornostjo, kako nas to lahko premakne. Z namenom, da se spomnimo, da evolucija ni le boj za preživetje ampak sodelovanje.

S seboj prinesite udobna oblačila in copate!

Delavnico bosta vodili priznani ustvarjalki na področju sodobnega plesa Andreja Rauch Podržavnik in Tina Valentan.

## Filmska grozljiva maska, Nina Dizdarevič

Udeleženci delavnice bodo v parih, drug drugemu izdelovali maske-rane).

## Pripovedovalska delavnica, Katja Preša, Vodnikova domačija

Na pripovedovalski delavnici se bomo kot pravi razsvetljeni znanstveniki odpravili na potep po zanimivih zgodbah iz  Scopolijevega življenja. Pripovedovali bomo, improvizirali in se spoznavali z veščinami pripovedovanja zgodb.

## Izdelovanje Scopolijevih rož iz aluminijaste pločevine

Delavnica na temo izdelovanja rož iz aluminijaste pločevine. Na pločevino bomo narisali primer modela rože, nato pa jo bomo po postopku krivili v končno obliko. Na koncu bomo izdelali še steblo in skupaj pritrdili. – Andrej Kavčič

## Merjenje s 3D skenerjem, Tadej Mlinar, Samo Stelzer

Pod mentorstvom dijakov iz 4.T bomo izpeljali delavnico na temo "3D merjenje". S 3D skenerjem bomo poskenirali izdelek in ga nato primerjali z originalom, ki je bil narisan v programu CREO.

## Gledališka delavnica, Irena Kovačević

Na delavnici se bomo posvetili sproščenemu globokemu dihanju, z gibalnimi vajami sprostili telo in um, da bi na koncu bili sposobni spontane improvizacije.

# Iz temine rovov v svit življenja, Drejc Kokošar

Spoznavanje nekaj osnovnih konceptov, ki so univerzalni in prisotni povsod po svetu - predvsem spodbuditi razmišljanje o povezanosti sveta na podlagi mitov.

Nato bi opazovali mit v filmih: kako so grajeni liki in filmske zgodbe marsikatere znane uspešnice (predstaviti ameriško "zgodbo o uspehu" in mitološke prvine nekaterih znanih blockbusterjev (Harry Potter, Gospodar prstanov, Igra prestolov, Vojna zvezd) -> na osnovi šablone Josepha Campbella, znanega ameriškega religiologa in pisatelja; tudi s kakim krajšim posnetkom iz filmov.

Nadaljevali bi z opazovanje, kakšno povezavo ima s tem Idrija -> predstaviti mitologijo Idrije (škafar, zgornji izrek) zgodba Idrije bi povsem ustrezala zanimivi filmski zgodbi.

## Japonska kultura skozi pisavo kanji, Blažka Rupnik

Najprej bi se naučili nekaj osnov o japonski pisavi - razvoj, vrste pisav, uporaba danes, nato prvih (recimo 30) osnovnih pismenk - take skozi katere lahko spoznamo kulturne posebnosti in kako so razmišljali ljudje, ko so pričeli pisati s pismenkami ter z njihovo povezavo izdelovati nove.

Nato bi se naučili napisati svoje ime v japonski pisavi katakana in s kitajskimi pismenkami.

Na koncu bomo spregovorili tudi o hrani, si pogledali pismenko v povezavi z vrsto hrane ter to smiselno povezali z izgledom posamezne jedi in njenim zapisom.

# Fotografiranje »Scopolijeve vile« v Rudarski hiši, Robert Zabukovec

V tej delavnici se boste ukvarjali s fotografiranjem modela, ki bo nosil obleko in čipkasti nakit, ki so ga na Čipkarski šoli Idrija pred desetimi leti naredili na temo Scopolija in ga poimenovali Scopolijeva vila. Ta nas bo spremljala skozi celoten dan, posvečen Scopoliju, od 14.00 dalje pa bo na voljo fotografom, ki bodo v avtentičnem rudarskem okolju, kamor je bil zdravnik Scopoli poslan, ustvarili fotografije s poudarkom na različnosti treh vrst nakitov in seveda običajnih detajlih, ki so fotografom izziv.

Prinesite s seboj fotografske aparate. Dobimo se ob 14.00 v Rudarski hiši.

## Reportažna fotografija, Nejc Menard

V tej fotografski delavnici boste pod mentorstvom Nejca Menarda spoznavali zakonitosti reportažne fotografije in s tem ustvarjalno dokumentirali naš veliki dogodek. Začeli bi ob 14.30, da bomo ujeli vse dogodke. S seboj prinesite fotografske aparate.

## Delavnica prfarskih šajbelčkov, Lenka Grošelj

**»Šajblčki« – bogastvo pr'farske lončarske tradicije**

Šajblčki so majhne glinene posodice, v katere so včasih vlivali loj ali vosek in jih prižigali na grobovih rajnih. Glineni izdelki so dediščina bogate lončarske tradicije, ki je bila dolga leta prisotna v Spodnji Idriji.

V nadaljnjih desetletjih so jih začeli prižigati ob posebnih, prazničnih dnevih.

Prvotno so domačini šajblčke prižigali ob velikonočni vstajenski procesiji. Takrat so ob prvem svitu plameni šajblčkov osvetlili pot procesiji in zažareli na okenskih policah

pr' farskih domov.

Po drugi svetovni vojni se je tradicija prižiganja šajblčkov preselila tudi na prvomajska praznovanja, ko so poleg kresov Spodnjo Idrijo osvetlili tudi številni šajblčki.

V Spodnji Idriji spoštujemo dediščino, zato smo obudili izdelavo tega osebnega izdelka.

Naj eden izmed njih zažari tudi v vašem domu –

in srcu.

Delavnica tattoojev s podobo Scopolijevih žuželk, Ciril Horjak

Podobo žuželke bomo narisali ali samo prerisali na papir in po postopku, ki ga uporabljajo profesionalni tetovatorji, odtisnili na kožo, kjer bo ostala vidna le nekaj dni. Delavnica je igriva, povsem neboleča in neškodljiva zdravju ter primerna za vse starosti. Lahko si jo omislijo vsi družinski člani. Zabavno bo.

## Retorična delavnica, Sanja Rejc

Sanja Rejc je radijska napovedovalka (RA SLO) in tekstopiska (TV SLO), vodi literarne večere, koncerte, okrogle mize in druge javne dogodke. Je tudi dolgoletna vodnica v Bolnici Franja.  
Z različnimi oblikami govora se ukvarja že 15 let.

Na delavnici bo z vami delila svoje praktične izkušnje in znanje iz radijskega in odrskega sveta.  
Dobrodošli vsi, ki si želite nastopati in tisti, ki vas je občinstva nemara strah. Vas zgolj zanima, kakšno je delo na radiu ali kako se pravilno izgovori concertgebouw?

Prinesite svojo zvedavost in vedoželjnost, lahko tudi beležko, če si radi stvari zapisujete ali skicirko, če jih raje narišete.